Haris Medunjanin

Haris Medunjanin (rođen 8. marta 1985) je bivši bosanskohercegovački nogometaš i reprezentativac. Trenutno je trener Nijmegena.

 Klupska karijera 
 AZ Alkmaar 
Medunjanin je svoju fudbalsku karijeru počeo u omladinskim pogonima Swift Atletieka, AFC'34, te AZ Alkmaara. Za prvi tim AZ Alkmaara u holandskoj ligi debitovao je 20. februara 2005, međutim nije dobijao puno prilika da se pokaže u naredne tri godine koje je proveo u AZ-u. U sezoni 2006/07. bio je posuđen Sparti iz Rotterdama.

 Valladolid 
U augustu 2008. prelazi u španski klub Real Valladolid. U prvoj sezoni u klubu uglavnom je dobivao priliku da igra ulazeći sa klupe. U sezoni 2009/10. postiže pet golova u La Ligi uglavnom ulazeći u igru sa klupe. Na kraju sezone, Valladolid ispada u drugu špansku ligu, a Medunjanin se odlučuje na napuštanje kluba.

 Maccabi Tel Aviv 
U junu 2010, Medunjanin za 1,8 miliona eura prelazi u izraelski klub Maccabi Tel Aviv. Za Maccabi je debitovao 15. jula 2010. u UEFA Evropskoj ligi protiv FK Mogrena, kada je postigao i svoj prvi gol za klub.

 Gaziantepspor 
U augustu 2012, Medunjanin odlazi na posudbu u turski klub Gaziantepspor. Sa obzirom na dobre partije u prvoj sezoni u klubu, Gaziantepspor odlučuje da otkupi Medunjaninov ugovor od Maccabija. U narednoj sezoni, Medunjanin bilježi oko 30 nastupa i postiže dva gola.

 Deportivo 
U augustu 2014, Medunjanin ponovo mijenja sredinu i kao slobodan igrač prelazi u španski klub Deportivo La Coruna. U sezoni i pol u Deportivu bilježi oko 25 nastupa i postiže dva gola. Međutim, u januaru 2016. tokom zimskog prelaznog roka, tadašnji trener Deportiva, dopušta Medunjaninu da potraži novi klub stavljajući mu jasno do znanja da je višak u klubu.

 Maccabi Tel Aviv 
Po drugi put u svojoj karijeri, Medunjanin prelazi u Maccabi Tel Aviv u januaru 2016. nakon sporazumnog raskida ugovora sa Deportivom.

 Reprezentacija 
Medunjanin je bio član Nizozemske U-21 reprezentacije koja je osvojila Evropsko prvenstvo 2006. u Portugalu.

Međutim 2009. izjavio je da ima želju da zaigra za nogometnu reprezentaciju Bosne i Hercegovine. U oktobru 2009, tadašnji selektor BIH, Miroslav "Ćiro" Blažević, uvrstio ga je na spisak za utakmice baraža protiv reprezentacije Portugala za odlazak na Svjetsko prvenstvo 2010. u Južnoafričku Republiku. Debitovao je u drugoj utakmici baraža u Zenici 18. novembra 2009, kao starter u porazu od Portugala 1-0. Prvi gol u dresu reprezentacije postigao je u prijateljskoj utakmici protiv reprezentacije Slovačke u novembru 2010.

U junu 2014, Medunjanin biva uvršten na spisak igrača BIH za Svjetsko prvenstvo u Brazilu. Svoj debi na Svjetskom prvenstvu ostvaruje u utakmici prvog kola protiv selekcije Argentine koju BIH gubi rezultatom 2-1.

U oktobru 2015, Medunjanin postiže dva veoma bitna gola protiv Kipra utakmici kvalifikacija za UEFA EURO 2016., kada BIH pobijeđuje rezultatom 3-2 i osigurava baraž.

 Statistika 

 Klubovi 
Ažurirano: 18. augusta 2016.

KluboviSezonaLigaKupOstaloUEFAUkupnoDivizijaNastupiGoloviNastupiGoloviNastupiGoloviNastupiGoloviNastupiGoloviAZ Alkmaar2004/05.Eredivisie3000–00302005/06.Eredivisie10300–301332007/08.Eredivisie12100–20141Ukupno25400–50304Sparta Rotterdam (posudba)2006/07.Eredivisie32700–00327Valladolid2008/09.La Liga18131––2122009/10.La Liga24510––255Ukupno741341––7814Maccabi Tel Aviv2010/11.Israeli Premier League32841–6442132011/12.Israeli Premier League14132–91264Ukupno46973–1556817Gaziantepspor (posudba)2012/13.Süper Lig30430––334Gaziantepspor2013/14.Süper Lig32210––332Ukupno62640––666Deportivo La Coruña2014/15.La Liga24210––2522015/16.La Liga0020––20Ukupno24230––272Maccabi Tel Aviv2015/16.Israeli Premier League15311––412016/17.Israeli Premier League - - - -–6060Ukupno15311–60224Karijera ukupno24637195–26529147

 Reprezentacija 
Nastupi za reprezentaciju

Ažurirano: 7. 9. 2016.

ReprezentacijaGodinaNastupiGoloviBosna i Hercegovina2009.102010.612011.1132012.602013.912014.902015.622016.41Ukupno528

Golovi za reprezentaciju

DatumLokacijaProtivnikGolRezultatTakmičenje1.17. novembar 2010.Štadión Pasienky, Bratislava, Slovačka<center>1–1<center>3–2Prijateljska utakmica2.7. juni 2011.Bilino Polje, Zenica, Bosna i Hercegovina<center>1–0<center>2–0Kvalifikacije za EP 2012.3.2. septembar 2011.Stadion Dinamo (Minsk), Minsk, Bjelorusija<center>2–0<center>2–0Kvalifikacije za EP 2012.4.7. oktobar 2011.Bilino Polje, Zenica, Bosna i Hercegovina<center>5–0<center>5–0Kvalifikacije za EP 2012.5.7. juni 2013.Stadion Skonto, Riga, Latvija<center>3–0<center>5–0Kvalifikacije za SP 2014.6.13. oktobar 2015.Stadion GSP, Nikozija, Kipar<center>1–0<center>3–2Kvalifikacije za EP 2016.7.<center>2−28.6. septembar 2016.Bilino polje, Zenica, Bosna i Hercegovina<center>3–0<center>5–0Kvalifikacije za SP 2018.

 Porodica 
Tokom rata u Bosni i Hercegovini, u dobi od sedam godina odlazi iz opkoljenog Sarajeva sa majkom i sestrom u Holandiju, dok mu je otac ostao, te kasnije poginuo u odbrani grada Sarajeva. Medunjanin pored pasoša BIH, posjeduje i pasoš Holandije.

 Reference 

 Vanjski linkovi 

Haris Medunjanin  na vi.nl

Kategorija:Rođeni 1985.
Kategorija:Živi ljudi
Kategorija:Biografije, Sarajevo
Kategorija:Bosanskohercegovački nogometaši
Kategorija:Nizozemski nogometaši
Kategorija:Bosanskohercegovački emigranti u Nizozemskoj
Kategorija:Igrači na Svjetskom prvenstvu u nogometu 2014.
Kategorija:Nogometaši AZ Alkmaara
Kategorija:Nogometaši Sparte Rotterdam
Kategorija:Nogometaši Real Valladolida
Kategorija:Nogometaši Maccabi Tel Aviva
Kategorija:Nogometaši Gaziantepspora
Kategorija:Nogometaši Deportiva de La Coruñe